text: Varmerekord i dag
  25 marts 2010 kl. 08.41
  Meterologerne venter den varmeste martsdag i 12 år.
  Danmark får lunt vejr i dag.
  Og allerlunest bliver det i Syd- og Sønderjylland.
  Her venter meterologerne helt op til 18 grader.
  Ikke siden 1998 er der målt over 18 grader på en martsdag.
   
  Men - nyd solen, mens den er der.
  Allerede i morgen og weekenden bliver det igen en del køligere, og en koldfront presser sig på med regn vest fra, så det er foreløbigt kun i dag, foråret viser sig fra sin luneste side.
  